คลังถกนายกฯล้วงไส้กองทุนน้ำมัน
กรณ์เตรียมหารือนายกฯสรุปปมอุ้มดีเซลไม่เกิน 30 บาทหลังน้ำมันโลกพุ่งต่อเนื่อง ชี้ต้องนำสถานะกองทุนน้ำมันมาดูอย่างละเอียด
6 มี.ค. 2554

กรณ์เตรียมหารือนายกฯสรุปปมอุ้มดีเซลไม่เกิน 30 บาทหลังน้ำมันโลกพุ่งต่อเนื่อง ชี้ต้องนำสถานะกองทุนน้ำมันมาดูอย่างละเอียด
นายกรณ์ จาติกวณิช รมว.คลัง กล่าวว่า ในวันที่ 7 มี.ค.นี้ จะหารือกับ นายอภิสิทธิ์ เวชชาชีวะ นายกรัฐมนตรี เกี่ยวกับมาตรการการดูแลราคาน้ำมันขายปลีกดีเซลภายในประเทศไม่ให้เกินลิตรละ 30 บาท โดยจะนำข้อเท็จจริงสถานะของกองทุนน้ำมันมาดูว่า มีเงินสดเหลืออยู่จำนวนเท่าไหร่ และมีภาระในการชดเชยราคาน้ำมันรวมถึงราคาก๊าซเพื่อจะได้ดูว่ามีเงินที่จะดูและราคาน้ำมันดีเซลไปได้อีกนานขนาดไหน
"หลังจากทราบข้อมูลแล้วจะมาพิจารณากันว่าจะใช้มาตรการอะไรบ้าง ซึ่งขณะนี้มีมาตรการเพียงพอ แต่ต้องยอมรับว่าราคาน้ำมันที่ผ่านมาสูงขึ้นผิดปกติทุกฝ่ายต้องยอมรับความจริง" นายกรณ์ กล่าว